**Suplement i Certifikatës për kualifikimin profesional,**

**PUNIME DHE RIPARIM RRUGËSH, Niveli III në KSHK, referuar nivelit III të KEK**

**Individi është i aftë:**

* Tё konceptojё planin pёr hapjen e njё bisnesi tё vogёl nё veprimtaritё profesionale pёrkatёse dhe ta organizojë atë.
* Tё kryejё llogaritje tё thjeshta ekonomike qё lidhen me veprimtaritё profesionale pёrkatёse.
* Të zbatojë standardet e profesionit.
* Të interpretojë dhe plotësojë dokumentacionin teknik dhe financiar për punimet e ndryshme të rrugëve.
* Tё kryejё punime piketimi të aksit të trasesë së rrugës.
* Tё kryejё punime modinimi të trupit të trasesë së rrugës.
* Tё kryejё punime dheu për trasenë e rrugës dhe muret mbrojtëse.
* Tё kryejё punime të trupit të trasesë së rrugës për të gjitha kategoritë.
* Tё kryejё punime të mureve mbrojtëse dhe rrjetit inxhinierik në rrugë.
* Tё kryejё punime të shtresave të trasesë së rrugës për të gjitha kategoritë.
* Tё kryejё punime të riparimit dhe mirëmbajtjes së rrugëve për të gjitha kategoritë.
* Të komunikojë me etikën e duhur në kuadrin e veprimtarive profesionale.
* Të zbatojë rregullat e mbrojtjes në punë dhe të ruajtjes së mjedisit**.**

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Punime dhe riparim rrugësh”, niveli III në KSHK, referuar nivelit III të KEK, e pajis individin me Certifikatën Profesionale të nivelit dhe Suplementin përkatës të saj, të punonjësit të kualifikuar në këtë kualifikim profesional.

Ky arsimim i jep mundësi individit t’i drejtohet tregut të punës për t’u punësuar në sipërmarrje ndërtimi rrugësh si punëtor i kualifikuar në punime të rrugëve dhe riparimit të tyre. Gjithashtu individi mbas një përvoje pune mundet të vetëpunësohet si sipërmarrës duke punësuar individë të tjerë në veprimtari të punimit të rrugëve dhe riparimit të tyre.

Me përfundimin e kualifikimit profesional “Punime dhe riparim rrugësh”, niveli III në KSHK, referuar nivelit III të KEK, individi ka mundësi për vazhdimin e arsimimit në nivelin IV në KSHK, referuar nivelit IV të KEK, (menaxherial) të arsimit profesional (njëvjeçar) në kualifikimin përkatës, për të fituar diplomën e “Maturës Shtetërore Profesionale”, me mundësi për vazhdimin e studimeve pas të mesëm ose universitare..

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).